Kartomat – Ljubljanski grad

Na Ljubljanskem gradu beležijo več kot milijon obiskovalcev letno! Obisk se iz leta v leto veča, zato so se na nas obrnili z željo po avtomatizaciji na področju prodaje vstopnic. Z veseljem smo jim priskočili na pomoč. V sodelovanju s podjetjem Palisada sistemi smo se povezali z izbranim izdelovalcem ohišja in poskrbeli za integracijo z obstoječimi ponudniki, s katerimi naročnik že sodeluje. Končni rezultat se od našega standardnega modela razlikuje predvsem po ohišju in strojni opremi, na željo naročnika pa smo nekoliko prilagodili tudi uporabniški vmesnik.

Kartomat na Ljubljanskem gradu

Olaii kartomat v “viteški opravi” se že pogumno spopada s čakalnimi vrstami

Na vhodu v Ljubljanski grad, kjer je nekoč stal enostaven zaslon za informiranje kupcev, obiskovalce danes pričaka interaktivni kartomat. Programska oprema, ki ga poganja, temelji na Olaii davčni blagajni, ta nam omogoča hiter razvoj integracij z zunanjimi sistemi.

Že pred časom smo prepoznali velik potencial integracij in zato vložili veliko truda v razvoj integracijskega sistema. Ta omogoča hitre prilagoditve uporabniškega vmesnika in barvne sheme. Podpira pa tudi izvajanje klicev na zunanje sisteme – med prodajnim postopkom, pred izvedbo plačila in tudi po zaključku plačila.

Tako kot naš standardni model, je tudi kartomat na Ljubljanskem gradu opremljen z več kot 300 metri papirja za nemoten tisk vstopnic. Naprava je opremljena še s senzorjem za zaznavo konca papirja, ki pravočasno ustavi prodajo in samodejno obvesti tehnično osebje o potrebi po zamenjavi.

Nakup vstopnic

Zaslon na dotik

Vstopnice za grajska doživetja

Na kartomatu je možno kupiti vstopnice za časovni stroj in druga doživetja, ki vas popeljejo v pestro in osupljivo zgodovino Ljubljanskega gradu. Na kartomatu so na voljo tudi grajske vstopnice in vstopnice za tirno vzpenjačo. Naročnik ima proste roke s takojšnjim prilagajanjem ponudbe preko spletne pisarne Olaii, v kateri je možno urejati slike, tekste in cene vstopnic. Sistem omogoča tudi analitiko prodaje in računovodske izvoze.

Ljubljanski grad

Tirna vzpenjača

Z veseljem se lotimo vašega izziva

Pri Olaii ponujamo celovito strojno in programsko opremo, s katero omogočamo vzpostavitev Kartomata in z njim povezanih rešitev v rekordno kratkem času. Tudi vašo lokacijo lahko opremimo z avtomatsko plačilno blagajno za namen prodaje vstopnic ali drugih storitev – stopite v stik z nami na info@olaii.com in skupaj bomo poiskali najprimernejšo rešitev.