Kulturni center Kočevje – Olaii blagajne, vstopnice in kartomat

Kulturni center Kočevje – KCK, osrednje prizorišče kulturno-umetniškega dogajanja v Kočevju v letošnjem letu praznuje 10 letnico delovanja. S ponosom smo tudi mi del njihove zgodbe že 4 leta. V tem času smo razvili partnerski odnos ter z njihovim sodelovanjem uvedli številne izboljšave in nove funkcije, ki jih aktivno uporabljajo. Verjamemo, da smo v skladu z našim poslanstvom, pripomogli k optimizaciji njihovega delovanja in poenostavitvi internih procesov.

Kulturni center Kočevje

Kartomat in kavarna

Prodaja vstopnic

Naše sodelovanje se je z Javnim zavodom za turizem in kulturo Kočevje pričelo z vzpostavitvijo sistema za prodajo vstopnic za njihovo večnamensko dvorano, v kateri gostijo koncerte, slavnostne prireditve, predavanja ter gledališke in kino predstave – omogočili smo jim moderno prodajo preko spleta, nakup pa je možen tudi na več kot 580 prodajnih mestih.

Večnamenska dvorana KCK Kočevje

Poleg osnovnega sistema pa v zavodu uporabljajo tudi vse naše napredne funkcije, in produkte, kot so:

Abonmaji

Sedežni red

Blagajno na lokaciji povezano s sistemom za prodajo vstopnic

Zunanji zaslon na blagajni, kjer kupec vidi nabor dogodkov in sedežni red

Davčna blagajna za prodajo vstopnic

Gostinska blagajna

Kasneje pa smo lokacijo opremili tudi z Olaii davčnimi blagajnami za kavarno, ki posluje v sklopu KCK. Kavarna ima poleg notranjega lokala tudi prostoren letni vrt s prijetnim ambientom na katerem poleti gostijo številne koncerte in druge prireditve.

Prireditev na letnem vrtu kavarne KCK

Gostinska blagajna Olaii

Kartomat za kino in prireditve

Kot ponudnik programskih rešitev vedno stremimo k inovacijam in postavljanju novih standardov na področju prodaje vstopnic. Z razvojem Kartomata smo želeli našim strankam ponuditi alternativo klasični prodaji na lokaciji, kar so prepoznali tudi v KCK in se odločili za namestitev našega kartomata.

Kartomat v kulturnem centru Kočevje

Osnovna motivacija pri razvoju kartomata je bila razviti rešitev, ki bo enostavna za vzdrževanje kot tudi za uporabo. Pri vseh naših produktih vedno posvečamo veliko pozornosti preglednim in enostavnim uporabniškim vmesnikom in tudi kartomat tu ni izjema. Posvetili smo se tudi strojni opremi – kartomat smo oblikovali tako, da je vanj možno namestiti kar 300 metrov navitja termo papirja visoke gramature, kar omogoča daljše nemoteno delovanje in manj servisnih posegov.

Samostojni nakup vstopnic z bančno kartico

300+ metrov vstopnic in računov

Uporabnika najprej pozdravi povsem personaliziran pozdravni zaslon na katerega je možno nastavit fiksno fotografijo ali reklamni video v pokončni izvedbi. Ob kliku na gumb “Začni nakup”, se kupcu prikaže nabor vseh dogodkov v organizaciji KCK. Med temi dogodki bo kupec našel številne koncerte kot tudi vse trenutno aktualne filme v ponudbi. Nakup vstopnic je možen tako za dogodke s sedežnim redom kot tudi za dogodke s prosto izbiro sedeža oz. stojišči. Sam postopek nakupa se drastično ne razlikuje od spletne izkušnje – kupec izbere želeno število vstopnic ali sedeže in nadaljuje na plačilo. Na Kartomatu je plačilo možno zgolj s plačilnimi karticami Visa / Mastercard. Tako je zagotovljena večja varnost, saj v sami napravi nikoli ni gotovine – kar pomeni tudi manj vzdrževanja s strani osebja.

Celoten sistem omogoča centralni nadzor in upravljanje na daljavo

Spletna pisarna Olaii omogoča nadzor in upravljanje vseh zgoraj naštetih produktov, tako smo poenostavili marsikateri proces, ki pa je kupcem in uporabnikom neopazen – od urejanja dogodkov, do računovodskih poročil in avtomatskih izvozov. Vsem organizatorjem omogočamo tudi lasten vpogled v prodajo z grafičnim in analitičnim prikazom v realnem času.

Več o naših rešitvah lahko preberete na povezavi K l ik, za vprašanja pa smo na voljo tudi na info@olaii.com