Predloge tipov vstopnic

Našo platformo Olaii Ticketing redno posodabljamo. Na podlagi potreb naših naročnikov smo dodali novo funkcijo za hitrejše dodajanje tipov vstopnic na dogodke. Iz nabora tipov vstopnic, ki jih ima uporabnik narejene na enemu dogodku lahko ustvari predlogo in jo uporabi na novih dogodkih.

Ustvarjanje predloge

Za ustvarjanje predloge tipov vstopnic odpremo dogodek, iz katerega želimo ustvariti enako predlogo, oz. enak nabor tipov vstopnic, ki jih bomo nato prenesli na enega ali več drugih dogodkov.

1. V levem meniju izberemo “Tipi vstopnic”.
2. S klikom na znak “+” dodamo enega ali več novih tipov vstopnic, če imamo tipe vstopnic že ustvarjene kot na sliki, pa lahko ta korak spustimo.
3. Izberemo gumb “Predloge tipov vstopnic”.

Odpre se nam novo okno z naborom vseh shranjenih predlog. Ker še nimamo dodane nobene predloge, nadaljujemo s spodnjimi koraki:

4. Izberemo gumb “+”
5. Odpre se nam okno za dodajanje nove predloge, ki jo poimenujemo po želji. Pod vnosnim poljem je prikazano kateri tipi vstopnic bodo shranjeni v predlogi. Kliknemo “Ustvari” in predloga je pripravljena.

Uporaba predloge

Po ustvarjeni predlogi se premaknemo na dogodek, na kateremu bi želeli ustvariti enak nabor tipov vstopnic, kot smo ga pravkar shranili pod predlogo. Ko imamo izbran dogodek, ponovno izberemo “Tipi vstopnic”.

6. Izberemo “Predloge tipov vstopnic”. Odpre se nam seznam z vsemi predlogami, v našem primeru imamo ustvarjeno samo eno.
7. S klikom na “Uporabi” bomo dogodku dodali oba tipa vstopnic, ki sta zapisana na sivi podlagi.

Za tem lahko dodane tipe vstopnic po želji popravimo, kot je zapisano v rumenem opozorilu, se nastavijo privzete vrednosti za prodajo, glede na uro dogodka. Če ste imeli pri kopiranju vklopljeno avtomatizacijo za preklapljanje med tipi vstopnic po prodanih vrednostih, je te na novem dogodku potrebno nastaviti ročno.

Predloga je ostala shranjena in jo lahko kopiramo na več dogodkov, če predloge ne potrebujemo več jo lahko izbrišemo iz nabora.

Več o našem sistemu za prodajo vstopnic lahko preberete na povezavi Klik, za vprašanja pa smo na voljo tudi na info@olaii.com